'"Þetta verður spennandi nótt"'
Halla Gunnarsdóttir vermir fjórða sæti á lista Vinstrihreyfingarinnar - græns framboðs í Reykjavíkurkjördæmi norður.
Miðað við síðustu skoðanakannanir á hún möguleika að ná kjöri sem uppbótarþingmaður. Hún er mætt á kosningavöku VG í Reykjavík sem fer fram í Iðnó. Kvöldið leggst vel í hana og hún er orðin spennt fyrir fyrstu tölum.
"Við sjáum á fyrstu tölum hvernig landið liggur. Ég á möguleika sem uppbótarþingmaður en það kemur fljótt í ljós hvort sá möguleiki er fyrir hendi. Ef ég á hann verð ég væntanlega inni og úti í alla nótt. Þetta verður spennandi nótt," segir hún kímin.
Halla gerir þó ekki ráð fyrir að vaka í alla nótt. Hún vill frekar sjá niðurstöðurnar í fyrramálið. "Ég held að það sé eina leiðin. Ég held að hitt sé óhollt."
Húsfyllir er í Iðnó og Katrín Jakobsdóttir, formaður flokksins, var að mæta á staðinn. Þakið ætlaði bókstaflega að rifna af húsinu þegar hún gekk í salinn ásamt manni sínum, svo mikil voru fagnaðarlætin.
Halla Gunnarsdóttir vermir fjórða sæti á lista Vinstrihreyfingarinnar - græns framboðs í Reykjavíkurkjördæmi norður.
Miðað við síðustu skoðanakannanir á hún möguleika að ná kjöri sem uppbótarþingmaður.
Hún er mætt á kosningavöku VG í Reykjavík sem fer fram í Iðnó.
Kvöldið leggst vel í hana og hún er orðin spennt fyrir fyrstu tölum.
Húsfyllir er í Iðnó og Katrín Jakobsdóttir, formaður flokksins, var að mæta á staðinn.